સેન્ટ્રલ બોર્ડ ઑફ ડાયરેક્ટ ટેક્સિસે ગુજરાતને ૨૦૧૪-૧૫ના વર્ષ માટે આપેલા રૃા. ૩૪૦૯૦ કરોડની આવક કરવાના ટાર્ગેટ સામે ૧૬મી માર્ચ ૨૦૧૫ સુધીમાં રૃા. ૨૮૨૩૪.૯ કરોડની જ આવક થઈ હોવાથી ટાર્ગેટને પહોંચી વળાશે કે કેમ તે અંગે આશંકા વ્યક્ત કરવામાં આવી રહી છે. આવકવેરાની ગુજરાતમાંથી રેવન્યુ જનરેટ કરવાના આપેલા ટાર્ગેટની તુલનાએ હજી અંદાજે ૫૯૦૦ કરોડ દૂર છે. ૨૦૧૩-૧૪ની સાલમાં આવકવેરાની કુલ રૃા. ૨૯૧૩૬ કરોડની આવક કરવામાં સફળતા મળી હતી. બીજી તરફ ટીડીએસ- કરકપાત થકી રૃા. ૧૩,૫૦૦ કરોડની ૨૦૧૪-૧૫માં આવક કરવાના આપેલા ટાર્ગેટ સામે રૃા. ૧૦,૬૦૦ કરોડની જ આવક થઈ છે. આમ ટીડીએસના ટાર્ગેટ કરતાં રૃા. ૨૯૦૦ કરોડ હજી દૂર છે.